CELEX: 62021TN0597
Language: sl
Date: 2021-09-18 00:00:00
Title: Zadeva T-597/21: Tožba, vložena 18. septembra 2021 – Basaglia/Komisija

15.11.2021   
            
            
               SL
            
            
               Uradni list Evropske unije
            
            
               C 462/56
            
         
      Tožba, vložena 18. septembra 2021 – Basaglia/Komisija
      (Zadeva T-597/21)
      (2021/C 462/68)
      Jezik postopka: italijanščina
      
         Stranki
      
      
         Tožeča stranka: Giorgio Basaglia (Milano, Italija) (Zastopnik: G. Balossi, odvetnik)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  sklep Evropske komisije z dne 27. julija 2021 C(2021) 5741 final v smislu člena 4 določb o izvajanju Uredbe (ES) št. 1049/2001 (1), ki je bil v italijanski različici posredovana 23. avgusta 2021, razglasi za ničen.
               
            
         Tožbeni razlog in bistvene trditve
      
      Tožeča stranka v utemeljitev tožbe navaja en tožbeni razlog.
      
                  1.
               
               
                  En sam tožbeni razlog, ki se nanaša na enostransko omejitev področja uporabe prvotne vloge.
                  
                              —
                           
                           
                              Tožeča stranka v zvezi s tem navaja, da je Splošno sodišče s sodbo v zadevi T-727/19, Basaglia/Komisija (sodba z dne 23. septembra 2020, neobjavljena, EU:T:2020:446) za ničen razglasilo sklep Evropske komisije o enostranski omejitvi prošnje za dostop do dokumentov, ki jo je podala tožeča stranka; natančneje, potrjeno je bilo nezakonito ravnanje Komisije s tem da je enostransko omejila pravico tožeče stranke do dostopa do zahtevanih dokumentov; z novim sklepom Evropske komisije, ki je bil izdan po tem, ko je bil predhodni razglašen za ničnega, niso bile izpolnjene obveznosti iz sodbe Splošnega sodišča z dne 23. septembra 2020 ter je bila ponovno kršena pravica tožeče stranke do dostopa.
                           
                        
            
         (1)  Sklep Komisije z dne 5. decembra 2001 o spremembi poslovnika (UL 2001, L 345, str. 94).